ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind aprobarea bugetului de venituri şi cheltuieli al Liceului Tehnologic 
„Teodor Diamant” Oraşul Boldeşti-Scăeni pe anul 2022

Având în vedere:

- referatul de aprobare înregistrat sub nr. 2522/10.02.2022, prin care primarul oraşului propune aprobarea bugetului de venituri şi cheltuieli al  Liceului Tehnologic „Teodor Diamant” Oraşul Boldeşti-Scăeni pe anul 2022;

- raportul de specialitate întocmit de Serviciul financiar contabilitate, înregistrat sub nr.2523/10.02.2022;

- Deciziile Directorului General al D.G.R.F.P. Ploiești nr.11/5.01.2022, nr.40/12.01.2022 și nr.111/3.02.2022;


- prevederile Legii nr. 1/2011 a educaţiei naţionale, cu modificările şi completările ulterioare, ale Legii nr. 273/2006 privind finanţele publice locale, cu modificările şi completările ulterioare şi de cele ale Legii nr. 15/2021, legea bugetului de stat pe anul 2021;
- avizul secretarului general, înregistrat sub nr.2524/10.02.2022;

- avizul  comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;


În temeiul prevederilor art. 87 alin.3, art. 88, art.129 alin. (4) lit. „a”, art. 139 alin.(1) şi alin. (3) lit. „a”  şi art 196 alin. (1) lit. „a” din OUG nr. 57/2019 privind Codul administrativ,


Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă bugetul de venituri şi cheltuieli al  Liceului Tehnologic „Teodor Diamant”, Oraşul Boldeşti-Scăeni, pe anul 2022, conform anexei care face parte integrantă din prezenta hotărâre.

Art.2. Prezenta hotărâre va fi dusă la îndeplinire de către ordonatorul principal de credite împreună cu ordonatorul terţiar și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
      PREŞEDINTE DE ŞEDINŢĂ,                                        

   
        MORARU ANA-MARIA                               

                                                                                       CONTRASEMNEAZĂ

                                                                                      SECRETAR   GENERAL,
                                                                                      TUDOR FLORINA NELI
Boldeşti-Scăeni, 14.02.2022

Nr.25 

R O M Â N I A 
JUDEŢUL  PRAHOVA

ORAŞUL BOLDEŞTI – SCĂENI 

CONSILIUL  LOCAL

Nr. 2524/10.02.2022
A  V  I  Z

- asupra proiectului de hotărâre privind aprobarea bugetului de venituri şi cheltuieli al Liceului Tehnologic „Teodor Diamant” Oraşul Boldeşti-Scăeni pe anul 2022
           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind aprobarea bugetului de venituri şi cheltuieli al  Liceului Tehnologic „Teodor Diamant” Oraşul Boldeşti-Scăeni pe anul 2022, am constatat următoarele: 
Potrivit dispoziţiilor art.19 alin. (1) lit. a) din Legea nr. 273/2006 privind finanţele publice locale, cu modificările şi completările ulterioare, bugetele locale, bugetele împrumuturilor externe şi interne şi bugetele fondurilor externe nerambursabile se aprobă de către consiliile locale ale comunelor, oraşelor, municipiilor, sectoarelor, judeţelor şi de Consiliul General al Municipiului Bucureşti, după caz.

Art. 129, alin. (4)  din OUG nr. 57/2019 privind Codul administrativ, prevede că „în exercitarea atribuţiilor prevăzute la alin. (2) lit. b), consiliul local aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar.” 


Faţă de cele de mai sus şi în conformitate cu prevederile art. 243, alin (1)  lit. „a” din  OUG nr. 57/2019 privind Codul administrativ, avizez favorabil acest proiect.

SECRETAR GENERAL,

TUDOR FLORINA NELI
